Երկրորդ հնարավորությունը, որ ընձեռեց Ռիգայի հանդիպումը, ԱլԳ գործընկերների նկատմամբ առավել տարբերակված և անհատական մոտեցում ցուցաբերելու ԵՄ պատրաստակամության ամրագրումն էր, ինչը չափազանց կարևոր է Հայաստանի համար: Նման մոտեցման համատեքստում ՀՀ-ն բազմիցս է ԵՄ հետ իր հարաբերությունները խորացնելու և նոր համապարփակ պայմանագիր կնքելու հավակնություն հայտնել: